ai4bharat/Pralekha huggingface dataset:
প্রতিরক্ষামন্ত্রক
চলতি বছরের এপ্রিল মাসে সশস্ত্র বাহিনীর অবসরপ্রাপ্ত কর্মীদের পেনশন বন্টন না হওয়ার বিষয়ে স্পষ্টীকরণ
নতুন দিল্লি, ৪ মে, ২০২২
চলতি বছরের এপ্রিল মাসে প্রতিরক্ষা ক্ষেত্রে যুক্ত অবসরপ্রাপ্ত কর্মীদের পেনশন বন্টন না হওয়ার বিষয়ে সম্প্রতি সংবাদমাধ্যম ও সোশ্যাল মিডিয়ায় যে তথ্য প্রকাশ পেয়েছে তার পরিপ্রেক্ষিতে প্রতিরক্ষা মন্ত্রকের পক্ষ থেকে স্পষ্ট বার্তা দেওয়া হয়েছে ।
মাসিক পেনশন পেতে সমস্ত পেনশনভোগীদের তাদের বার্ষিক পরিচয় প্রমাণ হিসেবে একটি জীবন শংসাপত্র জমা দিতে হয় ।মন্ত্রক জানিয়েছে,এটি সাধারণত ২০২১ সালের নভেম্বর মাসে পেনশন বন্টনকারী সংস্থা হিসেবে সমস্ত ব্যাঙ্ক এই কাজ করে থাকে । কিন্তু কোভিড পরিস্থিতির কারণে শংসাপত্র জমা দেওয়ার সময়সীমা ২০২২ সালের ৩১-শে মার্চ পর্যন্ত বাড়ানো হয় ।
মন্ত্রক জানিয়েছে এসপিএআরএসএইচ-এর মাধ্যমে চলতি বছরের ৩১-শে মার্চের মধ্যে ৫ লক্ষ পেনশন ভোগীকে মাসিক পেনশন দেওয়া হয়েছে । চলতি বছরের এপ্রিল মাসের পেনশন দেওয়ার প্রক্রিয়া চলছে ।তবে নির্ধারিত সময়ের মধ্যে প্রায় ৩.৩ লক্ষ পেনশন ভোগী বার্ষিক এই শংসাপত্র জমা দেন নি । তাদের তালিকা সব পেনশন বন্টনকারী ব্যাঙ্কগুলিকে দেওয়া হয় । ফলস্বরূপ ২৫-শে এপ্রিল পর্যন্ত ২.৬৫ লক্ষেরও বেশি পেনশন ভোগীর তথ্য জমা পড়ে । এই সকল পেনশনভোগী খুব শীঘ্রই পেনশন পাবেন । তবে, এখনও পর্যন্ত ব্যাঙ্কগুলিতে ৫৮,২৭৫ জন পেনশনভোগীর শংসাপত্র জমা পড়ে নি। তাই এই সকল পেনশন ভোগীদের ৩০শে এপ্রিলের মধ্যে কোনো পেনশন দেওয়া সম্ভব হয়নি । উল্লেখ্য, চলতি বছরের ২৫-শে মে পর্যন্ত এই ৫৮,২৭৫ জন পেনশনভোগীকে জীবন শংসাপত্র জমা দেওয়ার জন্য বিশেষ ছাড় দেওয়া হয়েছে । অবসরপ্রাপ্ত যেসকল পেনশন ভোগী, এখনও জীবন শংসাপত্র জমা দেননি, তাদের নিটকতম সিএসসি (https://findmycsc.nic.in/
) –এর সঙ্গে যোগাযোগ করার জন্য অনুরোধ করা হচ্ছে । উল্লেখ্য, প্রতিরক্ষা মন্ত্রক একাধিক প্রক্রিয়া ও পদ্ধতির মাধ্যমে স্বচ্ছতা এবং দক্ষতা আনার লক্ষ্যে বিভিন্ন পদক্ষেপ গ্রহণ করেছে । অবসরপ্রাপ্ত কর্মীদের পেনশন যথা সময়ে পৌঁছে দেওয়ার লক্ষ্যেই এই উদ্যোগ নিয়েছে । পাশাপাশি ডিজিটাইজেশনের উদ্যোগ নিয়েছে মন্ত্রক।
CG/SS/RAB
(Visitor Counter : 133
প্রধানমন্ত্রীরদপ্তর
প্রধানমন্ত্রী বলেছেন কোভিড-১৯এর কারনে উদ্ভুত পরিস্হিতির ব্যাপারে সরকার সর্বদা সতর্ক রয়েছে
আতঙ্কিত না হওয়ার পরামর্শ প্রধানমন্ত্রীর
নয়াদিল্লী, ১২ মার্চ, ২০২০
প্রধানমন্ত্রী শ্রী নরেন্দ্র মোদী বলেছেন, কোভিড-১৯ নোভেল করোনা ভাইরাস জনিত পরিস্হিতির ব্যাপারে সরকার সম্পূর্ণ সতর্ক রয়েছে।
আজ এক এক ট্যুইট বার্তায় প্রধানমন্ত্রী বলেছেন, সকলের সুরক্ষা সুনিশ্চিত করতে বিভিন্ন মন্ত্রক এবং রাজ্যসরকার একাধিক পদক্ষেপ গ্রহণ করেছে।
তিনি সাধারন মানুষকে আতঙ্কিত না হওয়ার এবং প্রয়োজন ছাড়া বিদেশযাত্রা ও বড় ধরনের জমায়েত এড়িয়ে যাওয়ার পরামর্শ দিয়েছেন।
প্রধানমন্ত্রী আরও জানিয়েছেন আগামীদিনে কেন্দ্রীয় সরকারের কোনো মন্ত্রী বিদেশ সফর করবেন না।
CG/SS/NS
(Visitor Counter : 79
সারওরসায়নমন্ত্রক
বর্তমান খরিফ মরশুমে দেশে সারের কোন অভাব নেইঃ শ্রী ডি ভি সদানন্দ গৌড়া
নতুনদিল্লি, ৬ জুলাই, ২০২০
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া জানিয়েছেন, বর্তমান খরিফ মরশুমে দেশে সারের কোন অভাব নেই। রাজ্য সরকারগুলির সঙ্গে পরামর্শক্রমে যথেষ্ট পরিমাণে সার সরবরাহ করা হবে।
মধ্যপ্রদেশের মূখ্যমন্ত্রী শ্রী শিবরাজ সিং চৌহানের সঙ্গে আলোচনার পর মন্ত্রী তাঁকে জানান চাহিদা অনুযায়ী মধ্যপ্রদেশে ইউরিয়া সার সরবরাহ করা হবে।
শ্রী চৌহান আজ নতুনদিল্লিতে শ্রী গৌড়ার সঙ্গে সাক্ষাৎ করেন। তিনি জানান, যদিও রাজ্যে সারের অভাব নেই, কিন্তু এই বছর বেশী বৃষ্টি হওয়ায়, গত বছরের থেকে ৪৭ শতাংশ বেশী জমিতে বীজ বপনের কাজ হয়েছে। তাই জুলাই, আগস্ট ও সেপ্টেম্বরে ইউরিয়া সারের প্রয়োজন।
শ্রী গৌড়া জানান, জুনমাসে মধ্যপ্রদেশে ৫৫হাজার মেট্রিক টন অতিরিক্ত ইউরিয়া সরবরাহ করা হয়েছে। তেসরা জুলাই আরো ১৯হাজার মেট্রিক টন অতিরিক্ত ইউরিয়া সরবরাহের সিদ্ধান্ত নেওয়া হয়েছে।
সার মন্ত্রক পরিস্থিতির দিকে প্রতিনিয়ত নজর রাখছে। বর্তমান খরিফ মরশুমে চাহিদা অনুযায়ী সার সরবরাহ করা হবে। তিনি আরো জানান, প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার, কৃষকদের জন্য ন্যায্য দামে সার সরবরাহ করতে অঙ্গীকারবদ্ধ।
ভালো বৃষ্টির সম্ভবনা দেখা দেওয়ায় মে জুন মাসে খরিফ মরশুমে ভর্তুকি যুক্ত সার কেনায় ব্যাঙ্কের আকাউন্টে সরাসরি অর্থ পাঠানোর পরিমাণও বৃদ্ধি পেয়েছে।
(CG/CB
স্বাস্থ্যওপরিবারকল্যাণমন্ত্রক
ভারতে আরোগ্য লাভের হার ৮৩ শতাংশ ছাড়িয়েছে
নিশ্চিতভাবে করোনায় আক্রান্তের তুলনায় আরোগ্য লাভের সংখ্যা ৪১ লক্ষ ৫০ হাজারের বেশি
নয়াদিল্লি, ২৯ সেপ্টেম্বর, ২০২০
ভারতে করোনায় সুস্থতার হারে অগ্রগতি অব্যাহত। গত ২৪ ঘন্টায় নতুন করে আক্রান্তদের তুলনায় আরোগ্য লাভের সংখ্যা অনেক বেশি। এর ফলে, ভারতে করোনায় সুস্থতার হার বেড়ে আজ পর্যন্ত ৮৩ শতাংশ ছাড়িয়েছে।
দেশে গত ২৪ ঘন্টায় ৮৪,৮৭৭ জন আরোগ্য লাভ করেছেন। অন্যদিকে, নতুন করে আক্রান্ত হয়েছেন ৭০,৫৮৯ জন। দেশে মোট আরোগ্য লাভের সংখ্যা ৫১ লক্ষ ১ হাজার ৩৯৭।
নতুন করে করোনায় আক্রান্তদের ৭৩ শতাংশই ১০টি রাজ্য থেকে। এগুলি হল - মহারাষ্ট্র, কর্ণাটক, অন্ধ্রপ্রদেশ, তামিলনাড়ু, উত্তরপ্রদেশ, দিল্লি, ওড়িশা, কেরল, পশ্চিমবঙ্গ ও মধ্যপ্রদেশ। মহারাষ্ট্রে একদিনেই প্রায় ২০ হাজার করোনা আক্রান্ত আরোগ্য লাভ করেছেন। অন্যদিকে কর্ণাটক ও মহারাষ্ট্র থেকে একদিনেই আরোগ্য লাভের সংখ্যা ৭ হাজারের বেশি।
উচ্চহারে আরোগ্য লাভের সংখ্যা অব্যাহত থাকায় নিশ্চিত করোনায় আক্রান্ত এবং সুস্থতার সংখ্যার মধ্যে ফারাক ক্রমশ প্রসারিত হচ্ছে। নিশ্চিত করোনায় আক্রান্তের সংখ্যার তুলনায় আরোগ্য লাভের সংখ্যা ৪১ লক্ষ ৫০ হাজারের বেশি। একইভাবে, নিশ্চিত আক্রান্তের সংখ্যার তুলনায় সুস্থতার সংখ্যা ৫.৩৮ গুণ বেশি, যা ক্রমশ বাড়ছে।
দেশে বর্তমানে মোট আক্রান্তের মধ্যে নিশ্চিতভাবে করোনায় আক্রান্তের হার ১৫.৪২ শতাংশ এবং এই হার ক্রমশ নিম্নমুখী।
দেশে গত ২৪ ঘন্টায় ৭০,৫৮৯ জন নতুন করে আক্রান্ত হয়েছেন। এর মধ্যে ৭৩ শতাংশই আক্রান্ত হয়েছেন ১০টি রাজ্য / কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১১ হাজারের বেশি আক্রান্ত হয়েছেন। কর্ণাটক থেকে আক্রান্তের সংখ্যা ৬ হাজারের বেশি। দেশে গত ২৪ ঘন্টায় ৭৭৬ জনের করোনায় মৃত্যু হয়েছে। এর মধ্যে ৭৮ শতাংশেরই মৃত্যু হয়েছে ১০টি রাজ্য / কেন্দ্রশাসিত অঞ্চল থেকে। গত ২৪ ঘন্টায় মোট মৃত্যুর সংখ্যার মধ্যে মহারাষ্ট্র থেকেই মারা গেছেন ২৩ শতাংশ বা ১৮০ জন এবং তামিলনাড়ু থেকে মৃতের সংখ্যা ৭০।
CG/BD/DM
(
বিজ্ঞানওপ্রযুক্তিমন্ত্রক
ন্যাশনাল ইনোভেশন ফাউন্ডেশন অফ ইন্ডিয়া সম্পূর্ণ দেশীয় পদ্ধতিতে গবাদি পশু পালকদের জন্য ভেষজ ঔষধ আবিষ্কার করেছে
নয়াদিল্লি, ১১ এপ্রিল, ২০২০
ন্যাশনাল ইনোভেশন ফাউন্ডেশন অফ ইন্ডিয়া গবাদি পশু পালকদের জন্য রাসায়নিক উপাদানের বিকল্প হিসাবে সম্পূর্ণ দেশীয় প্রযুক্তিতে তৈরি ভেষজ মেডিকেশন বা পোকামাকড় দমনে এক ভেষজ চিকিৎসা উপাদান আবিষ্কার করেছে। সম্পূর্ণ দেশীয় প্রযুক্তিতে তৈরি ‘অরমিভেট’ একটি ভেষজ ঔষধ, যা গবাদি পশু পালকদের জন্য ঐ সংস্থা বাজারে নিয়ে এসেছে। ভেষজ এই উপদানাটি গবাদি পশুর গায়ে লেগে থাকা পোকামাকড়ের চিকিৎসা বা তাদের দমনে অত্যন্ত কার্যকরি। ইতিমধ্যেই‘অরমিভেট’ নামের এই ভেষজ ঔষধের গুণগত মান যাচাই করে দেখা হয়েছে এবং অত্যন্ত ভালো পরিণাম পাওয়া গেছে।
উল্লেখ করা যেতে পারে, ২০০৭ সালে ভেষজ এই উপাদানগুলি পেটেন্ট বা স্বত্ত্ব নেওয়ার আবেদন জানানো হয়। ২০১৬’র ২৯শে নভেম্বর গুজরাটের জনৈক শ্রী হর্ষদভাই প্যাটেলের নামেস্বত্ত্ব দেওয়া হয়। পরবর্তীকালে এই স্বত্ত্ব ন্যাশনাল ইনোভেশন ফাউন্ডেশন অফ ইন্ডিয়া’কে বাণিজ্যিক স্বার্থে ব্যবহারের জন্য হস্তান্তরিত করা হয়। ন্যাশনাল ইনোভেশন ফাউন্ডেশন গান্ধীনগরের সংস্থা রাকেশ ফার্মাসিউটিক্যালের মাধ্যমে ভেষজ উপাদান ‘অরমিভেট’ – এর বাণিজ্যিক উৎপাদন শুরু করে। বাণিজ্যিক উৎপাদন শুরু করার পূর্বে এই ভেষজ উপাদানটির গুণগত মান আরও বাড়ানোর জন্য একাধিক পরীক্ষা-নিরীক্ষা চালানো হয়। এই পরীক্ষা-নিরীক্ষার সুবাদে ন্যাশনাল ইনোভেশন ফাউন্ডেশন ‘অরমিভেট’ নামে এই ভেষজ ঔষধটি বাজারে নিয়ে এসেছে।
গবাদি পশুকে খাদ্যের চাহিদা মেটানো এবং স্থানীয়ভাবে কর্মসংস্থানের ক্ষেত্রে গুরুত্বপূর্ণ মাধ্যম হিসাবে স্বীকৃতি দেওয়া হয়। সমাজ বহু আগে থেকেই দেশজ জ্ঞান ও পরম্পরাকে কাজে লাগিয়ে গৃহপালিত পশুর স্বাস্থ্য সুরক্ষায় গুরুত্ব দিয়ে আসছে। প্রাচীন এই পরম্পরাকে বিবেচনায় রেখেই ন্যাশনাল ইনোভেশন ফাউন্ডেশন সম্পূর্ণ দেশীয় প্রযুক্তিতে গবাদি পশুর স্বাস্থ্য সুরক্ষার জন্য ‘অরমিভেট’ পাউডার আবিষ্কার করে।
(CG/BD/SB
প্রধানমন্ত্রীরদপ্তর
কালাজ্বরে আক্রান্তের সংখ্যা কমতে থাকায় সন্তোষ প্রকাশ প্রধানমন্ত্রীর
মন কি বাত – এ কালাজ্বরের বিষয়ে উল্লিখিত অংশ তিনি সকলের সঙ্গে ভাগ করে নিলেন
নয়াদিল্লি, ০৬ জানুয়ারি, ২০২৩
প্রধানমন্ত্রী শ্রী নরেন্দ্র মোদী কালাজ্বরে আক্রান্তের সংখ্যা কমতে থাকায় সন্তোষ প্রকাশ করেছেন। মন কি বাত – এ কালাজ্বর নিয়ে উল্লিখিত অংশটি তিনি সকলের সঙ্গে ভাগ করে নিয়েছেন।
কেন্দ্রীয় স্বাস্থ্য মন্ত্রী ডাঃ মনসুখ মান্ডভিয়ার একটি ট্যুইটের উত্তরে প্রধানমন্ত্রী বলেছেন, “উৎসাহজনক অগ্রগতি….প্রচেষ্টাকে অব্যাহত রাখতে হবে এবং কালাজ্বরকে নির্মূল করতে হবে। গত মাসের #MannKiBaat – এ বিষয় নিয়ে আমি যা বলেছিলাম, তা সকলের সঙ্গে ভাগ করে নিচ্ছি”।
PG/AB/SB
(
প্রধানমন্ত্রীরদপ্তর
উত্তরাখন্ডের চামোলিতে এক মর্মান্তিক দুর্ঘটনায় বিদ্যুৎস্পৃষ্ট হওয়ার কারণে হতাহতদের আর্থিক সহায়তা প্রদানের কথা ঘোষণা করেছেন প্রধানমন্ত্রী
নতুন দিল্লি, ১৯ জুলাই, ২০২৩
প্রধানমন্ত্রী শ্রী নরেন্দ্র মোদী উত্তরাখন্ডের চামোলিতে এক মর্মান্তিক দুর্ঘটনায় বিদ্যুৎস্পৃষ্ট হওয়ার কারণে হতাহতদের আর্থিক সহায়তা প্রদানের কথা ঘোষণা করেছেন।
প্রধানমন্ত্রীর দপ্তরের একটি ট্যুইটে বলা হয়েছে :
“ চামোলির মর্মান্তিক দুর্ঘটনায় মৃতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা করে দেওয়া হবে। আহতদের দেওয়া হবে ৫০ হাজার টাকা করে : PM @narendramodi ”
(CG/AC/AS
বিজ্ঞানওপ্রযুক্তিমন্ত্রক
সিএসআইআর'র আরো একটি গবেষণাগার নোভেল করোনাভাইরাসের জিনগত বিন্যাসের কাজ শুরু করেছে
নতুন দিল্লি, ১৭ এপ্রিল, ২০২০
সেন্টার ফর সেলুলার অ্যান্ড মলিকিউলার বায়োলজি  এবং ইনস্টিটিউট অফ জেনোমিক অ্যান্ড ইন্টিগ্রেটেড বায়োলজির  পর, কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ  এর আওতাধীন আরও একটি প্রতিষ্ঠান নোভেল করোনভাইরাসটির পূর্ণমাত্রায় জিনগত বিন্যাসের কাজ শুরু করেছে। চণ্ডীগড়ের মাইক্রোবিয়াল টেকনোলজি ইনস্টিটিউট  ভাইরাসটির বৃহৎ আকারের জিনগত বিন্যাসের কাজ শুরু করেছে।
এই ভাইরাসের পরিবর্তনের হার বেশি এবং তাদের জিনগত উপাদানগুলি দ্রুত পরিবর্তিত হতে থাকে। ইন্ডিয়া সায়েন্স ওয়্যারের সাথে কথা বলার সময় আইএমটেকের অধিকর্তা ডঃ সঞ্জীব খোসলা বলেছেন, "এই জিনোম সিকোয়েন্সিং নমুনাগুলি আন্তর্জাতিক ভাবে স্বীকৃত সংগ্রহস্থলে জমা দেওয়া হবে।" এর ফলে গবেষকরা জিনোম সিকোয়েন্সের সম্পূর্ণ তথ্য গবেষণা করে ভাইরাসের উৎপত্তি, ভারতে বিভিন্ন প্রকারভেদ এবং কীভাবে এটি আমাদের দেশের দৈর্ঘ্য এবং প্রস্থে ছড়িয়ে পড়েছে সে সম্পর্কে জানতে পারবে। "এই সিকোয়েন্সিং থেকে প্রাপ্ত জিনোমিক রিসোর্স কোভিড-১৯ এর কারণ নির্ণয়, নতুন লক্ষ্যগুলি সনাক্তকরণ ও ওষুধ তৈরিতে সাহায্য করবে" বলে জানিয়েছেন ডাঃ খোসলা।
পুরো জিনোম সিকোয়েন্সিং বা জিনের ক্রমবিন্যাস হল একটি নির্দিষ্ট জীবের জিনের সম্পূর্ণ ডিএনএ'র ক্রম পর্যায় বা বিন্যাস নির্ধারণের জন্য ব্যবহৃত একটি পদ্ধতি। মাইক্রোবিয়াল ইনস্টিটিউটটি জিনোমিক গবেষণার জন্য বিশেষভাবে পরিচিত। তাই সিএসআইআর-আইএমটেক ক্লিনিকাল সংগৃহীত নমুনা থেকে সার্স-কোভ -২ আরএনএ জিনোমের সিকোয়েন্সিং কাজ করবে।
সিএসআইআর-আইএমটেকের অধিকর্তা ডঃ সঞ্জীব খোসলা বলেছেন, ইতিমধ্যে নমুনার ক্লিনিকাল পরীক্ষা শুরু করা হয়েছে এবং এই ভাইরাসের প্রকৃতি বোঝার চেষ্টা চলছে। সিএসআইআর-আইএমটেক তার অভিজ্ঞতাকে কাজে লাগিয়ে সঠিক সময়ে ভারতে জিনোম সিকোয়েন্সিংয়ের মাধ্যমে সার্স-কোভ -২ প্রজাতির মধ্যে রাসায়নিক পরিবর্তনের বিষয়টি সামনে আনবে।
(CG/SS
তথ্যওসম্প্রচারমন্ত্রক
বার্লিন আন্তর্জাতিক চলচ্চিত্র উৎসবে ভারতীয় প্যাভিলিয়নের উদ্বোধন করবেন বিদেশমন্ত্রী ডঃ এস জয়শঙ্কর
নয়াদিল্লী, ১৮ ফেব্রুয়ারি, ২০২০
৭০তম বার্লিন আন্তর্জাতিক চলচ্চিত্র উৎসবে ভারতীয় প্যাভিলিয়নের উদ্বোধন করবেন বিদেশমন্ত্রী ডঃ এস জয়শঙ্কর। এই উৎসব চলবে ২০ ফেব্রুয়ারি থেকে পয়লা মার্চ পর্যন্ত। কনফেডারেশন অফ ইন্ডিয়ান ইন্ডাস্ট্রির সহযোগিতায় এই উৎসবে অংশ নিচ্ছে তথ্য ও সম্প্রচার মন্ত্রক। ভারতীয় প্যাভিলিয়নের উদ্দেশ্য হল বিদেশের বাজারে ভারতীয় চলচ্চিত্রকে জনপ্রিয় করে তোলা।
এ বছর বার্লিনে দেখানো হবে তিনটি ভারতীয় কাহিনীচিত্র ও একটি ডকুমেন্টরি ফিল্ম।
উৎসবে ভারতীয় প্রতিনিধিদল ভারতে চলচ্চিত্র শুটিংএর বিভিন্ন সুযোগ-সুবিধা তুলে ধরবেন।
CG/SM/NS
(Visitor Counter : 51
প্রধানমন্ত্রীরদপ্তর
প্রধানমন্ত্রী ১০টি প্রতিবেশী রাষ্ট্রের সঙ্গে ‘কোভিড-১৯ ব্যবস্থাপনা : অভিজ্ঞতা, সুঅভ্যাস ও ভবিষ্যৎ পন্থা’ শীর্ষক কর্মশালায় বক্তব্য রেখেছেন
চিকিৎসক ও নার্সদের জন্য বিশেষ ভিসা প্রকল্পের ব্যবস্থা করতে একটি আঞ্চলিক এয়ার অ্যাম্বুলেন্স চুক্তির পরামর্শ
নয়াদিল্লি, ১৮ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ ১০টি প্রতিবেশী রাষ্ট্রের স্বাস্থ্য ক্ষেত্রের সঙ্গে যুক্ত বিশেষজ্ঞ ও আধিকারিকদের নিয়ে ‘কোভিড-১৯ ব্যবস্থা : অভিজ্ঞতা, সুঅভ্যাস ও ভবিষ্যৎ পন্থা’ শীর্ষক কর্মশালায় বক্তব্য রেখেছেন। যে ১০টি দেশের প্রতিনিধিরা ভারতীয় বিশেষজ্ঞ ও আধিকারিকদের সঙ্গে এই কর্মশালায় যোগ দিয়েছেন, সেই দেশগুলি হ’ল – আফগানিস্তান, বাংলাদেশ, ভুটান, মালদ্বীপ, মরিশাস, নেপাল, পাকিস্তান, সেশেলস ও শ্রীলঙ্কা।
মহামারীর সময় এই দেশগুলি যেভাবে স্বাস্থ্য ব্যবস্থার বিষয়ে নিজেদের মধ্যে সহযোগিতার পরিবেশ গড়ে তুলেছিল, প্রধানমন্ত্রী তার জন্য সংশ্লিষ্ট সকলকে ধন্যবাদ জানিয়েছেন। বিশ্বে সর্বাধিক জনবহুল অঞ্চলে সমন্বিত উদ্যোগে এই চ্যালেঞ্জ মোকাবিলা করা সম্ভব হয়েছে।
ওষুধ, পিপিই কিট এবং নমুনা পরীক্ষার সরঞ্জামের মতো বিভিন্ন সম্পদ ভাগ করে নেওয়া এবং মহামারী মোকাবিলায় তাৎক্ষণিক ব্যয়ের কারণে সম্ভাব্য আর্থিক তহবিলের জন্য যেভাবে একটি কোভিড-১৯ আপৎকালীন তহবিল গড়ে তোলা হয়েছিল প্রধানমন্ত্রী সেই বিষয়টি উল্লেখ করেছেন। নমুনা পরীক্ষা, সংক্রমণ নিয়ন্ত্রণ ও চিকিৎসা সংক্রান্ত বর্জ্য পদার্থ ব্যবস্থাপনায় বিভিন্ন রাষ্ট্র নিজেদের মধ্যে ভালো পন্থা-পদ্ধতিগুলি নিয়ে আলোচনা করেছে। শ্রী মোদী বলেছেন, “মহামারী থেকে আমরা সহজযোগিতার এই মূল্যবান ভাবনাটি গড়ে তুলতে পেরেছি। আমাদের মুক্ত চিন্তা এবং অধ্যাবসায়ের ফলে বিশ্বে এই অঞ্চলে মৃত্যুর হার সবচেয়ে কম ছিল, যা প্রশংসার দাবিদার। আজ আমাদের ও সারা বিশ্বের আশা দ্রুত টিকাকরণের সঙ্গে আবর্তিত। এক্ষেত্রেও আমাদের একই রকম সহযোগিতার মানসিকতা অবশ্যই বজায় রাখতে হবে”।
প্রধানমন্ত্রী আরেকটি উচ্চাকাঙ্খী উদ্যোগের প্রস্তাব দিয়েছেন। স্বাস্থ্য ক্ষেত্রে কোনও দেশে জরুরি পরিস্থিতির উদ্ভব হলে এই অঞ্চলের চিকিৎসক ও নার্সরা সেই দেশের অনুরোধক্রমে যাতে এক জায়গা থেকে অন্য জায়গায় দ্রুত যেতে পারেন, তার জন্য একটি বিশেষ ভিসা ব্যবস্থা গড়ে তোলার বিষয়টি নিয়ে তিনি ভাবনাচিন্তার পরামর্শ দিয়েছেন। আমাদের অসামরিক বিমান চলাচল মন্ত্রীরা চিকিৎসার কারণে একটি আঞ্চলিক এয়ার অ্যাম্বুলেন্স চুক্তি করতে পারে কিনা প্রধানমন্ত্রী সেই বিষয়টি নিয়েও ভাবনাচিন্তার কথা বলেছেন। আমাদের জনসাধারণের মধ্যে কোভিড-১৯ টিকার প্রভাব নিয়ে বিভিন্ন তথ্য সংগ্রহ করে তার বিশ্লেষণের জন্য একটি আঞ্চলিক প্ল্যাটফর্ম গড়ে তোলার প্রস্তাবও তিনি দিয়েছেন। ভবিষ্যতে মহামারী প্রতিরোধে প্রযুক্তি-ভিত্তিক মহামারী সংক্রান্ত বিদ্যাচর্চার বিষয়টি নিয়েও প্রধানমন্ত্রী চিন্তাভাবনা করতে বলেছেন।
কোভিড-১৯ ছাড়াও শ্রী মোদী সফল জনস্বাস্থ্য নীতি ও প্রকল্পগুলির তথ্য আদান-প্রদানের বিষয়ে পরামর্শ দিয়েছেন। তিনি বলেছেন, আয়ুষ্মান ভারত ও জন আরোগ্য প্রকল্পের মতো সফল কর্মসূচিগুলির বিষয়ে ভারতের সঙ্গে প্রতিবেশী রাষ্ট্রগুলি আলোচনা করতে পারে। প্রধানমন্ত্রী তাঁর বক্তব্যের শেষে বলেছেন, “যদি একবিংশ শতাব্দী এশিয়ার শতক হয়, সেক্ষেত্রে দক্ষিণ এশিয়া ও ভারত মহাসাগরীয় অঞ্চলের দেশগুলির মধ্যে বৃহত্তর সমন্বয় ছাড়া লক্ষ্যে পৌঁছনো সম্ভব নয়। মহামারীর সময় যে আঞ্চলিক ভ্রাতৃত্ববোধ আপনারা দেখিয়েছেন, তার মাধ্যমে এটা স্পষ্ট যে, এ ধরনের সংহতি গড়ে তোলা সম্ভব”।
প্রধানমন্ত্রীরদপ্তর
প্রধানমন্ত্রী তাঁর “এক্সাম ওয়ারিয়র্স” বইয়ের একটি মন্ত্র তুলে ধরেছেন পরীক্ষার্থীদের জন্য, জানতে চেয়েছেন তাদের পরীক্ষা প্রস্তুতির অভিজ্ঞতার কথা
নয়াদিল্লি, ১৬ জানুয়ারি, ২০২৩
প্রধানমন্ত্রী শ্রী নরেন্দ্র মোদী তাঁর ‘এক্সাম ওয়ারিয়র্স’ বইটি থেকে সংক্ষেপে কিছু অংশ তুলে ধরে ছাত্রছাত্রীদের কাছে জানতে চেয়েছেন যে তারা পরীক্ষার জন্য কিভাবে প্রস্তুতি নিচ্ছে।
এক ট্যুইট বার্তায় প্রধানমন্ত্রী বলেছেন:
“#ExamWarriors বইটির একটি মন্ত্রই হ’ল – ‘তোমার পরীক্ষা, তোমার পদ্ধতি – নিজের রীতি ও শৈলী নিজেই বেছে নাও’
#ParikshaPeCharcha আসন্নপ্রায়। তাই, আমি তোমাদের সকলের কাছে আর্জি জানাই, পরীক্ষার প্রস্তুতি সম্পর্কে তোমাদের অভিজ্ঞতাকে তুলে ধরার জন্য। তা নিশ্চিতভাবেই আমাদের এক্সাম ওয়ারিয়রদের উদ্বুদ্ধ করবে”।
PG/SKD/SB
(
প্রধানমন্ত্রীরদপ্তর
শ্রী সংস্থান গোকর্ণ পর্তগালি জীবোত্তম মঠের পরম পূজনীয় শ্রীমদ বিদ্যাধিরাজ তীর্থ শ্রীপাদ বড়ের স্বামীজীর প্রয়াণে প্রধানমন্ত্রীর শোকপ্রকাশ
নতুনদিল্লি, ১৯ই জুলাই, ২০২১
প্রধানমন্ত্রী শ্রী নরেন্দ্র মোদী শ্রী সংস্থান গোকর্ণ পর্তগালি জীবোত্তম মঠের পরম পূজনীয় শ্রীমদ বিদ্যাধিরাজ তীর্থ শ্রীপাদ বড়ের স্বামীজীর প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “শ্রী সংস্থান গোকর্ণ পর্তগালি জীবোত্তম মঠের পরম পূজনীয় শ্রীমদ বিদ্যাধিরাজ তীর্থ শ্রীপাদ বড়ের স্বামীজীর প্রয়াণে আমি শোকাহত। তাঁর সমাজ সেবা , বিশেষ করে স্বাস্থ্য পরিষেবায় নানা উদ্যোগের জন্য তিনি স্মরণীয় হয়ে থাকবেন। স্বামীজীর অগণিত ভক্তকে সমবেদনা জানাই। ওঁ শান্তি।“
CG/CB/
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং বেঙ্গালুরুর হ্যাল প্রাঙ্গণে নতুন হালকা লড়াকু হেলিকপ্টারের উৎপাদন হ্যাঙ্গার উদ্বোধন করলেন
নয়াদিল্লি, ২৭ ফেব্রুয়ারি, ২০২০
দেশের সেনাবাহিনী এবং নিরাপত্তা পরিকাঠামোকে শক্তিশালী করে তুলতে সরকার প্রধানমন্ত্রীর ‘মেক ইন ইন্ডিয়া’ – দেশের জন্য এবং বিশ্বের জন্য গ্রহণ করেছে বলে জানালেন প্রতিরক্ষা মন্ত্রী শ্রী রাজনাথ সিং। তিনি আজ কর্ণাটকের বেঙ্গালুরুতে হিন্দুস্তান এরোনটিক্স লিমিটেড  কারখানা চত্বরে নতুন হালকা ধরনের লড়াকু হেলিকপ্টার উৎপাদন হ্যাঙ্গারের উদ্বোধন করেন। শ্রী সিং বলেন, গত পাঁচ বছরে ‘মেক ইন ইন্ডিয়া’ কর্মসূচির আওতায় দেশীয় প্রযুক্তিতে সেনাবাহিনীর সরঞ্জাম উৎপাদনে উল্লেখযোগ্য সাফল্য এসেছে। দেশের অর্থনীতির বিকাশে প্রতিরক্ষা শিল্প গুরুত্বপূর্ণ ভূমিকা পালন করে থাকে বলে তিনি জানান। এক্ষেত্রে হ্যাল-এর মতো প্রতিরক্ষা ক্ষেত্রের রাষ্ট্রায়ত্ত সংস্থা গুরুত্বপূর্ণ অবদান রেখেছে যা আগামীদিনে ভারতকে বিশ্বের পঞ্চম বৃহত্তম অর্থনীতির দেশ হিসেবে গড়ে উঠতে সাহায্য করেছে বলে তিনি জানান। বিগত দু’বছরে দেশে প্রতিরক্ষা সরঞ্জাম রপ্তানি ১৭ হাজার কোটি টাকা ছাড়িয়েছে। আগামীদিনে আশা করা যাচ্ছে এই সরঞ্জাম রপ্তানি ৩৫ হাজার কোটি টাকা ছাড়াবে। হ্যাল ভারতীয় বিমানবাহিনী এবং সশস্ত্র বাহিনীতে প্রতিরক্ষা সরঞ্জাম সরবরাহের ক্ষেত্রে অন্যতম স্তম্ভ। প্রতিরক্ষা মন্ত্রী বলেন, বর্তমানে হ্যালকে বিভিন্ন বেসরকারি প্রতিরক্ষা উৎপাদন সংস্থার প্রতিযোগিতার মুখোমুখি হতে হচ্ছে। আগামীদিনে, হ্যাল এই প্রতিযোগিতায় উত্তীর্ণ হয়ে আন্তর্জাতিক বাজারে উল্লেখযোগ্য সাফল্য রাখবে।
অনুষ্ঠানে হ্যালের চেয়ারম্যান তথা ম্যানেজিং ডিরেক্টর শ্রী আর মাধবন বলেন, এই নতুন হালকা লড়াকু হেলিকপ্টার প্রস্তুত। এই ধরনের হেলিকপ্টার তৈরির জন্য হেলিকপ্টার কমপ্লেক্সটি পুরোপুরি তৈরি। প্রতি বছর এখান থেকে এ ধরনের ৩০টি হেলিকপ্টার তৈরি করা সম্ভব হবে বলেও তিনি জানান।
৫.৫ টন ওজনের এই নতুন হালকা লড়াকু হেলিকপ্টারটির নকশা তৈরি করেছে হ্যাল। এতে দুটি ‘শক্তি’ ইঞ্জিন রয়েছে। এই হেলিকপ্টারটি ৫০০ কেজি ওজন নিয়ে ৪,৭০০ মিটার উচ্চতায় সিয়াচেনের অগ্রবর্তী চৌকিতে অবতরণে সক্ষম।
CG/SS/DM
(Visitor Counter : 106
কেন্দ্রীয়মন্ত্রিসভা
কেন্দ্রীয় মন্ত্রিসভা শ্রীলঙ্কার কলম্বোয় বিমস্টেক প্রযুক্তি হস্তান্তর কেন্দ্র স্থাপনের জন্য ভারতের পক্ষ থেকে মেমোরান্ডাম অফ অ্যাসোসিয়েশন সম্পর্কিত প্রস্তাব অনুমোদন করেছে
নয়াদিল্লি, ১৪ জুন, ২০২২
ভারতের পক্ষ থেকে শ্রীলঙ্কার কলম্বোয় একটি প্রযুক্তি হস্তান্তর কেন্দ্র স্থাপনের জন্য মেমোরান্ডাম অফ অ্যাসোসিয়েশন  গ্রহণ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা বৈঠকে অনুমোদিত হয়েছে। উল্লেখ করা যেতে পারে, শ্রীলঙ্কার রাজধানী কলম্বোয় গত ৩০ মার্চ পঞ্চম বিমস্টেক শীর্ষ সম্মেলনে সদস্য দেশগুলির পক্ষ থেকে প্রযুক্তি হস্তান্তর কেন্দ্র স্থাপনের লক্ষ্যে চুক্তি স্বাক্ষরিত হয়।
এ ধরনের একটি কেন্দ্র স্থাপনের উদ্দেশ্যই হল প্রযুক্তি হস্তান্তর, অভিজ্ঞতা বিনিময় ও সক্ষমতা বৃদ্ধিতে উৎসাহিত করে বিমস্টেক সদস্য দেশগুলির মধ্যে প্রযুক্তি হস্তান্তরে সহযোগিতাকে আরও নিবিড় করা ও পারস্পরিক সমন্বয় বজায় রাখা।
বিমস্টেক সদস্য দেশগুলির মধ্যে প্রযুক্তি হস্তান্তরের পাশাপাশি জৈবপ্রযুক্তি, ন্যানো-প্রযুক্তি, তথ্য ও যোগাযোগ প্রযুক্তি, মহাকাশ প্রযুক্তির প্রয়োগ, কৃষি প্রযুক্তি, খাদ্য প্রক্রিয়াকরণ প্রযুক্তি, নবীন ও পুনর্নবীকরণযোগ্য শক্তি প্রযুক্তি, আণবিক শক্তি প্রযুক্তির প্রয়োগ, ই-বর্জ্য ও কঠিন বর্জ্য ব্যবস্থাপনা প্রযুক্তি, স্বাস্থ্য প্রযুক্তি, বিপর্যয় ঝুঁকি প্রতিরোধ সম্পর্কিত প্রযুক্তি এবং জলবায়ু পরিবর্তন মোকাবিলায় উপযুক্ত প্রযুক্তি গ্রহণের মতো বিষয়গুলিকেও অগ্রাধিকার দেওয়া হয়েছে।
এই প্রযুক্তি হস্তান্তর কেন্দ্রটির জন্য একটি পরিচালন পর্ষদ থাকবে এবং এর যাবতীয় কাজকর্ম নিয়ন্ত্রণ করবে এই পর্ষদ। পরিচালন পর্ষদে সংগঠনের প্রতিটি সদস্য দেশ থেকে একজন করে মনোনীত ব্যক্তি থাকবেন।
বিমস্টেক প্রযুক্তি হস্তান্তর কেন্দ্র স্থাপনের ফলে যেসব সুবিধা হবে তার মধ্যে রয়েছে – বিমস্টেক সদস্য দেশগুলির কাছে থাকা প্রযুক্তির তথ্য কোষ; প্রযুক্তি হস্তান্তর পরিচালনার ক্ষেত্রে সেরা পন্থাপদ্ধতি সম্পর্কিত তথ্যের ভাণ্ডার; দক্ষতা বৃদ্ধি; অভিজ্ঞতা বিনিময় এবং উন্নয়নমূলক কাজকর্মে সেরা পন্থাপদ্ধতির প্রয়োগ; বিমস্টেক দেশগুলির মধ্যে প্রযুক্তি হস্তান্তর ও তার ব্যবহার।
PG/BD/DM/
(
অসামরিকবিমানপরিবহণমন্ত্রক
এয়ার ইন্ডিয়ার বিলগ্নিকরণের প্রয়াস চলছে
নয়াদিল্লি, ২৭ জুন, ২০১৯
কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির ২০১৭-র ২৮ জুন অনুষ্ঠিত বৈঠকে রাষ্ট্রায়ত্ত বিমান পরিবহণ সংস্থা এয়ার ইন্ডিয়া ও তার পাঁচটি সহযোগী সংস্থার কৌশলগত বিলগ্নিকরণের সিদ্ধান্তে অনুমোদন পাওয়া যায়। বিলগ্নিকরণের জন্য অর্থনৈতিক বিষয় সংক্রান্ত কমিটি স্বতন্ত্র একটি বিকল্প ব্যবস্থা গড়ে তোলার ব্যাপারেও সায় দেয়। গত বছরের ২৮ মার্চ, বিকল্প ব্যবস্থা সংক্রান্ত কমিটির বৈঠকে অশোধিত তেলের দামে ওঠা-নামা এবং বিনিময় হারে বিরূপ প্রভাবের প্রেক্ষিতে সিদ্ধান্ত হয় যে, বর্তমান পরিস্থিতি বিলগ্নিকরণের অনুকূল নয়।
অবশ্য, সরকারের নিরন্তর সহযোগিতার ফলে এয়ার ইন্ডিয়ার আর্থিক অবস্থা ও সামগ্রিক কাজকর্ম পরিচালনাগত ক্ষেত্রে উন্নতি ঘটেছে। এই পরিস্থিতিতে ব্যবস্থাপনা কমিটির সুপারিশ অনুযায়ী সরকারের পক্ষ থেকে এয়ার ইন্ডিয়ার বিলগ্নিকরণের প্রক্রিয়া অব্যাহত থাকবে বলে অসামরিক বিমান পরিবহণ মন্ত্রকের এক প্রেস বিবৃতিতে জানানো হয়েছে।
SSS/BD/DM
(Visitor Counter : 79
প্রধানমন্ত্রীরদপ্তর
তুরস্কের প্রেসিডেন্ট পদে রিসেপ তাইপ এর্ডোগান পুনর্নিবাচিত হওয়ায় অভিনন্দন জানালেন ভারতের প্রধানমন্ত্রী
নয়াদিল্লি, ২৯ মে, ২০২৩
“তুরস্কের প্রেসিডেন্ট পদে পুনর্নিবাচিত হওয়ায় আর টি এর্ডোগান-কে অভিনন্দন! আগামী বছরগুলিতে বিভিন্ন আন্তর্জাতিক বিষয়ে আমাদের দ্বিপাক্ষিক সম্পর্কের যে উত্তরোত্তর প্রসার ঘটবে, সে বিষয়ে আমি স্থির প্রত্যয়ী।”
রিসেপ তাইপ এর্ডোগান তুরস্কের প্রেসিডেন্ট পদে পুনর্নিবাচিত হওয়ায় এক ট্যুইট বার্তার মাধ্যমে এভাবেই তাঁকে অভিনন্দন জানিয়েছেন ভারতের প্রধানমন্ত্রী শ্রী নরেন্দ্র মোদী।
CG/SKD/DM/….
(Visitor Counter : 53
আবাসনএবংশহরাঞ্চলেরদারিদ্র্যদূরীকরণমন্ত্রক
বাড়ীর ক্রেতা এবং আবাসন শিল্পের সঙ্গে জড়িত সমস্ত ব্যক্তিদের স্বার্থ রক্ষায় আবাসন ও নগর উন্নয়ন মন্ত্রক শীঘ্রই বিশেষ কিছু পদক্ষেপ ঘোষণা করবে
নতুন দিল্লি, ২৯ এপ্রিল, ২০২০
আবাসন ও নগর উন্নয়ন মন্ত্রকের স্বাধীন দায়িত্বপ্রাপ্ত মন্ত্রী শ্রী হরদীপ এস পুরীর সভাপতিত্বে আজ,ওয়েবিনারের মাধ্যমে 'রিয়েল এস্টেট  আইন, ২০১৬'  এর অধীনে গঠিত কেন্দ্রীয় উপদেষ্টা পর্ষদের  একটি জরুরি বৈঠক অনুষ্ঠিত হয়। মহামারী সিওভিড -১৯  এর জেরে দেশব্যাপী লকডাউনের ফলস্বরূপ আবাসন শিল্পে কি প্রভাব পড়েছে এবং 'আরইআরএ' এর আওতায় 'ফোর্স মজুরি' অনুযায়ী কি ব্যবস্থা গ্রহণ করা হয়েছে তা নিয়ে বৈঠকে আলোচনা করা হয়। নীতিআয়োগের সিইও অমিতাভ কান্ত,মন্ত্রকের সচিব শ্রী দুর্গা শঙ্কর মিশ্র, বিভিন্ন রাজ্যের রিয়েল এস্টেট নিয়ন্ত্রক কর্তৃপক্ষের চেয়ারপার্সন, হোমবায়ার্স, রিয়েল এস্টেট ডেভেলপার্স, রিয়েল এস্টেট এজেন্টস, অ্যাপার্টমেন্ট মালিকদের সমিতির প্রতিনিধি, ক্রেডাই, নারেদকো, বিভিন্ন আর্থিক প্রতিষ্ঠান এবং অন্যান্য স্টেকহোল্ডাররা বৈঠকে অংশ নেন।
সদস্যদের স্বাগত জানিয়ে শ্রী পুরী আবাসন শিল্পের সঙ্গে যুক্ত সকল পক্ষকে এই সংকটের সময়ে শ্রমিকদের খাদ্য, আশ্রয়, চিকিৎসার সুবিধা এবং মজুরি দেবার জন্য প্রয়োজনীয় ব্যবস্থা গ্রহণ এবং নিয়ন্ত্রক কর্তৃপক্ষকে পূর্ণ সমর্থন ও আবাসন শিল্পকে সহায়তা প্রদানের জন্য ধন্যবাদ জানান।
মহামারী কোভিড-১৯ এর প্রভাব এবং পরবর্তী পর্যায়ে দেশব্যাপী লকডাউনের জেরে আবাসন শিল্পের উদ্বেগের ক্ষেত্রগুলি নিয়ে বৈঠকে আলোচনা করা হয়। এই শিল্পটি যাতে বর্তমান সংকটের বিরূপ প্রভাব মোকাবিলা করতে সক্ষম হয় তার জন্য আবাসন শিল্প খাতে বিশেষ ত্রাণের দাবি পেশ করা হয় বৈঠকে । কোভিড-১৯ এর কারণে বিশাল সংখ্যক পরিযায়ী শ্রমিক নিজ নিজ জায়গায় ফিরে গেছেন এবং বিভিন্ন নির্মাণ সামগ্রীর সরবরাহ শৃঙ্খল ব্যাহত হওয়ার কারণে ইতিমধ্যে নির্মাণ কার্যক্রম ব্যাহত হয়েছে।
বিস্তারিত আলোচনার পরে, আবাসনমন্ত্রী সকল অংশগ্রহণকারীদের আশ্বাস দিয়েছেন যে ,বিষয়টি সংশ্লিষ্ট সকলের স্বার্থকে সামনে রেখে বিবেচনা করা হবে। তিনি আরও বলেছেন যে, গৃহের ক্রেতা এবং আবাসন শিল্পের সঙ্গে জড়িত ব্যক্তিদের স্বার্থ রক্ষার জন্য যে বিশেষ ব্যবস্থা গ্রহণ করা দরকার সে সম্পর্কে শীঘ্রই মন্ত্রক সমস্ত আরইআরএ / রাজ্যগুলিকে একটি নির্দেশিকা জারি করবে।
(CG/SS
প্রতিরক্ষামন্ত্রক
প্রতিরক্ষা প্রতিষ্ঠানগুলির বেসরকারিকরণ
নতুনদিল্লি, ২৬শে জুলাই, ২০২১
প্রতিরক্ষা সরঞ্জাম উৎপাদন দপ্তরের অধীনে থাকা প্রতিরক্ষা মন্ত্রকের রাষ্ট্রায়ত্ত্ব সংস্থাগুলি ও অর্ডন্যান্স ফ্যাক্টরি বোর্ড-এর বেসরকারিকরণের কোন প্রস্তাব নেই। তবে নিরাপত্তা সংক্রান্ত কেন্দ্রীয় মন্ত্রিসভার কমিটি ১৬ই জুন অর্ডন্যান্স ফ্যাক্টরি বোর্ড-এর উৎপাদন কেন্দ্রগুলিকে প্রতিরক্ষা মন্ত্রকের সাতটি রাষ্ট্রায়ত্ত্ব সংস্থার রূপান্তরের প্রস্তাবে অনুমোদন দিয়েছে। এর মূল উদ্দেশ্য হল পরিচালন ক্ষেত্রে স্বায়ত্ত্বশাসন ও দক্ষতা বৃদ্ধি এবং অর্ডন্যান্স ফ্যাক্টরিগুলির উদ্ভাবনী দিকটির উন্নয়ন ঘটানো।
রাজ্যসভায় আজ এক প্রশ্নের লিখিত জবাবে শ্রী এলামারাম করিমকে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/
(Visitor Counter : 90
প্রধানমন্ত্রীরদপ্তর
এক শিখ প্রতিনিধিদলের সঙ্গে নিজ বাসভবনে সাক্ষাৎকার প্রধানমন্ত্রীর
নয়াদিল্লি, ১৯ সেপ্টেম্বর, ২০২২
প্রধানমন্ত্রী আজ তাঁর ৭ নং লোক কল্যাণ মার্গ-এর বাসভবনে এক শিখ প্রতিনিধিদলের সঙ্গে সাক্ষাৎকারে মিলিত হন।
প্রধানমন্ত্রীর জন্মদিন উপলক্ষে ‘অখণ্ড পাঠ’-এর আয়োজন করা হয় দিল্লির গুরুদ্বার শ্রী বালাসাহিব-জির পক্ষ থেকে। ‘অখণ্ড পাঠ’-এর সূচনা হয় ১৫ সেপ্টেম্বর এবং তার সমাপ্তি ঘটে প্রধানমন্ত্রীর জন্মদিন ১৭ সেপ্টেম্বর তারিখে। শিখ প্রতিনিধিদল প্রধানমন্ত্রীর সঙ্গে দেখা করে গুরুদ্বারের প্রসাদ ও আশীর্বাদ তাঁর হাতে তুলে দেয়।
শিখ প্রতিনিধিদলের সদস্যরা একটি পাগড়ি ও শিরোপার মাধ্যমে সম্মান জানান প্রধানমন্ত্রীকে। প্রধানমন্ত্রীর সুস্বাস্থ্য ও দীর্ঘায়ু কামনা করেন তাঁরা। শিখ সম্প্রদায়কে সম্মান প্রদর্শনের লক্ষ্যে শ্রী মোদী যে সমস্ত গুরুত্বপূর্ণ পদক্ষেপ গ্রহণ করেছেন, সেজন্য প্রতিনিধিদল ধন্যবাদ জানায় প্রধানমন্ত্রীকে। ২৬ ডিসেম্বর দিনটি ‘বীর বাল দিবস’ রূপে ঘোষিত হওয়ায় প্রধানমন্ত্রীর বিশেষ প্রশংসাও করেন প্রতিনিধিদলের সদস্যরা। এছাড়াও, কর্তারপুরসাহিব-এর করিডর পুনরায় খুলে দেওয়া, গুরুদ্বারের লঙ্গরগুলির ওপর থেকে জিএসটি প্রত্যাহার ইত্যাদির জন্য প্রতিনিধিদলের পক্ষ থেকে শ্রী মোদীকে ধন্যবাদ জানানো হয়। ‘গুরু গ্রন্থসাহিব’ আফগানিস্তান থেকে ভারতে পৌঁছনোর ব্যবস্থা করার জন্যও তাঁরা বিশেষ প্রশংসা করেন প্রধানমন্ত্রীর।
PG/SKD/DM
(